Publication: Magyar Közlöny
Issue: MK-2011-137 (Year: 2011, Number: 137)
Era: contemporary
Section: 1. melléklet az 57/2011. (XI. 22.) NFM rendelethez
Paragraph Index: 1310

6. Találkozáskor – az 1. bekezdésben foglaltaktól eltérõen – az a géphajó, mellévett alakzat és kötelék, amelynek a bal oldala felé esõ kikötõhelyen kell kikötni, illetve jobb oldali szél miatt nem tud a szembejövõ hajó bal oldala felõl elhaladni, kérheti a jobb oldal felõli találkozást, ha ezzel nem áll elõ az összeütközés veszélye. Ilyen esetben a hajóknak kellõ idõben két rövid hangjelet kell adniuk. Ha a szembõl közeledõ hajó a jobb oldal felõli találkozást elfogadja, két rövid hangjelet köteles adni és elegendõ helyet kell biztosítania a találkozáshoz. Az e pontban foglalt találkozás esetében a hajóknak az I. rész 6.04 cikk 4. bekezdés a) pontjában meghatározott fény, illetve lobogó/tábla jelzést nem kell alkalmazniuk.

Source: https://magyarkozlony.hu/hivatalos-lapok/dd566b7cbc503fb3ba4b9bbac44a378a29bcd51d/dokumentumok/9ef1006bd0147cb6dbbc8c2be320da520a17a9e4/letoltes